Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 549/12/2202	Galanta, 18.9.2012
EEČ : 2-17-234-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec XXXXX, nar. XXXXX, ktorá bola zverená do osobnej starostlivosti matky XXXXX, nar. 29.10.1983, trvale bytom Šintava č. 379, hoci bol XXXXX XXXXX pod č. k. XXXXX zo dňa 02.05.2012, právoplatným dňom 02.05.2012 v predchádzajúcich 24 mesiacoch odsúdený za prečin Zanedbanie povinnej výživy podľa § 207 ods. 1 Trestného zákona, opätovne zanedbal svoju zákonnú povinnosť prispievať na výživu svojej dcéry napriek tomu, že mu táto povinnosť vyplýva zo zákona o rodine pričom rozsah vyživovacej povinnosti mu bol určený rozsudkom Okresného súdu XXXXX pod č. k. XXXXX zo dňa 06.02.2012, právoplatným dňom 06.02.2012, podľa ktorého bol zaviazaný prispievať na výživu svojej dcéry mesačne sumou 120,- € vždy do 15-teho dňa toho ktorého mesiaca vopred k rukám matky počnúc dňom 01.02.2012, si svoju vyživovaciu povinnosť v mieste svojho trvalého bydliska a všade tam, kde sa zdržiaval neplnil v mesiacoch máj, jún a júl 2012 vrátane, čím mu za toto obdobie  vznikol dlh na výživnom vo výške 360,- €,

lebo zanikla trestnosť činu
Odôvodnenie:
            Vyšetrovateľ Okresného riaditeľstva PZ Galanta, Odboru kriminálnej polície uznesením zo dňa 01.08.2012, sp. zn. XXXXX  podľa 199 odsek 1 Trestného poriadku začal trestné stíhania a súčasne podľa §  206 odsek 1 Trestného poriadku vzniesol obvinenie XXXXX, nar. XXXXX za prečin zanedbania povinnej výživy podľa § 207 odsek 1, odsek 3 písm. c) Trestného zákona uvedený vo výrokovej časti tohto uznesenia.
	
             Obvinený XXXXX vo svojej výpovedi dňa 21.08.2012 spáchanie skutku priznal, pričom uviedol, že si svoj dlh na výživnom na dcéru Kristínu už uhradil, a to: dňa 03.07.2012 zaplatil matke dieťaťa 250,-Eur a dňa 03.08.2012 tiež sumu 250,-Eur. Týmto považuje svoj dlh na výživnom za vyrovnaný.  

	Skutkový stav je tiež preukázaný výpoveďou matky dieťaťa XXXXX zo dňa 17.08.2012, a taktiež listinnými dôkazmi, a to: trestným oznámením, rozsudkami  Okresného súdu XXXXX č.k. XXXXX a č.k. XXXXX,  rodným listom, potvrdením o návšteve školy, potvrdením matky XXXXX o zaplatení výživného, úradným záznamom, odpisom z registra trestov, oznámeniami  ÚPSVaR, výpisom z evidencie priestupkov, výpisom zo živnostenského registra a správou o povesti obvineného.
  
            Podľa ustanovenia § 86 písmeno a) Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.	
	
	Pretože trestnosť činu s poukazom na ustanovenie § 86 písmeno a) Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Kolenčíková
prokurátorka